Viktorija Georgijeva (bulgarsk: Виктория Георгиева, født 21. september 1997 i Varna i Bulgaria), best kjent under artistnavnet Victoria, er en bulgarsk sanger og låtskriver. Hun innledet en profesjonell musikerkarriere etter å ha deltatt i sesong fire av "X Factor Bulgaria". Hun skulle ha representert Bulgaria i Eurovision Song Contest 2020 i Rotterdam med sangen «Tears Getting Sober». 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020. Hun representerer i stedet Bulgaria i konkurransen i 2021 med låten «Growing Up Is Getting Old».